Lènga giapponese

'A  ète 'na lènga parlate jindr'ô Giappone e jindre 'nu munne de vanne de immigrazione giappunise.

'U giappunise, 'nzieme a lle Lènghe ryūkyūane, forme 'a famigghie lènguistechhe de lle Lènghe nipponeche.
Da 'u punde de viste filogeneteche 'u giappunise s'hà ddà considerà solitamènde 'na lènga isolate, pe' le 'mbossebiletate ccu requagghie ccu securezze 'a origgene sove. Alcune de lle teorie proposte penzane ca 'u giappunise pòte ccu tenè origgene comune ccu 'a lènga ainu (parlate d'a popolazzione indiggene Ainu, ca angore ôsce a die se iacchie jndr'â ll'isole de Hokkaidō), ccu le lènghe austronesiane oppure ccu alcune lènghe d'u gruppe uralo-altaiche. Le urteme doje ipotese sonde ôsce a die le cchiù probabbele: assaje lenguiste sonde d'accorde ccu penze ca 'u giappunise ha ddà esse costituite da 'nu substrate austronesiane a cui s'ète sovrapposte 'nu apporte de origgene uralo-altaiche. Evidende sonde le somiglianze sindatteche ccu 'u coreane, da cui ète defferende tuttavije sus a 'u chiane morfologgeche e lessicale.

Da 'u punde de viste tipologgeche 'u giappunise tène assaje carattere proprije de lle lènghe agglutinande d'u tipe SOV, ccu 'na struttue "teme-commende" (quase auguale a quèdde d'u coreane). 'A presenze de alcune elemende tipeche de lle lènghe flessive hé spinde tuttavije alcune lènguiste ccu definisce 'u giappunise 'na lènga "mmienze-agglutinande".

## Destrebuzzione sciugrafeche
'U giappunise ète lènga ufficiale jndr'â ll'arcipelaghe giappunise e jndr'â ll'isole de Angaur (Palau), addò tène quiste *status* 'nzieme ccu l'angaur e le 'nglise. Ce stonne pure 'nu munne de comunetate de lènga giappunise jndr'â lle vanne de immigrazione, jindr'ô Brasile, jindr'ô Perù e jndr'â lle Statère Aunìte (specialmènde jndr'â lle Hawaii e jndr'â California). Le immigrate giappunise de quèste comunetate sonde chiamate 二世 *nisei* ("seconna generazione") ed ète rare ca avessera parlà 'u giappunise correntemènde.

## Grammateche

### Stuezze d'u descorse
Le stuezze d'u descorse ca se iacchiene jndr'â lènga giappunise sonde cingue: sostandive, verbe, aggettive, avverbie, partecèlle. Qèste urteme categorije racchiude le definizione tagliáne de preposizione, congiunzione e 'nderiezione. Le pronome non g'esistone cumme categorije a sé stande, me sonde trattate seconne le case cumme sostandive o cumme aggettive. Le artichele non ge stonne pe' nnijende.

#### Sostandive
'U sostandive giappunise, jndr'â maggior parte de le case, non ge tène distinzione de genere e numere: *Sensei* segnefeche jindre totte le case "mèste", o "mestère".

Trasene 'mbrà lle sostandive pure le pronome personale, ca tènene 'nu munne de forme pe' ogne crestiáne (ausate a seconne d'u condeste ccu esprime 'u grade de familiaretate 'mbà lle parlande):

#### Verbe
Jndr'â tabellese iacchie 'a coniugazione comblete de doje verbe *ichi-dan* e de nôve verbe *go-dan* (s'ha ddà fàce attenzione a lle cangiaminde eufoneche, evidenziate da 'u grascette):

Dàme pure 'a coniugazione de *suru* (ccu fàce) e *kuru* (ccu avène), le uneche doje verbe irregolare giappunise, d'a copule *da* (condrazione de *dearu*) e d'u suffisse *masu*:

Le furme dubbetative de *da* e *masu* (respettivamènde *darō* e *mashō*) sonde frequentemènde ausate, 'a prime ccu esprime le 'ngertèzze jindr'ô future (avène posposte ad 'a furme no caratterezzate de le verbe: *taberu darō*, forse avìsse mangià), 'a seconne ccu esprime 'na esortazione gendile (*tabemashō*, mangiame).

#### Aggettive
Le aggettive giappunise pòtenee ccu esse ausate cumme attrebute o predicate nnumenale. Se pòte ccu 'ndruche l'esembie ccu l'aggettive *samui* (fridde):

* *Samui tokoro*: 'Nu luèche *ca ète* fridde > 'Nu luèche fridde;
* *Samukatta tokoro*: 'Nu luèche ca ère fridde;
* *Kyō wa samui*: Ôsce ète fridde;
* *Kinō wa samukatta*: Ajère ère fridde.

Jindre totte le case se pòte ccu immagene ca 'u verbe *ccu esse* sije 'ngluse jndr'â ll'aggettive ca spicce jindre -i, uneche tipe de aggettive ca subbisce vère e proprije cangiaminde morfologgeche.
 
Otre aggettive se legane ad d'u nome ca cangiane ausanne 'u gange *na*. Sonde chiamate pure *aggettive 'mbroprije* o "nome aggettivale". 

Le aggettive jindre *-i* tènene 'na coniugazione a sé stande, mendre le seconne ausane 'a coniugazione d'a copule *da* (tranne ca jndr'â furme attributive no determinate, ca ièsce appunde jindre *na*). Aqquà d'abbasce jndr'â tabelle ce stonne le doje coniugazione:

L'ausiliare negative *nai*, già 'ndrucate ccu lle verbe, se coniughe cumme 'nu normale aggettive jindre *i*. Pe' quiste motive, 'a coniugazione comblete de 'nu verbe, ca combrenne pure totte le furme gendile e totte le furme negative, ète sveluppate ausanne pure alcune forme d'a coniugazione de ll'aggettive (mise n'evidenze jindr'ô grascètte):

## Preme Nobel p'a letterature de lènga giappunise
* Yasunari Kawabata (1968, Giappone)
* Kenzaburo Oe (1994, Giappone)

## Note


## Bibbliografije
* Claude Lévi-Strauss " Lezione giappunise" , Soveria Mannelli, Rubbettino Editore, 2010.
* Paolo Calvetti (1999) "'Ndroduzione ad 'a storie d'a lènga giappunise" Istitute Uneversetarie Oriendale-Departimènde de Studie Asiateche
* Silvana De Maio, Carolina Negri, Junichi Oue (2007) "Curse de Lènga Giappunise" vol. 1. Hoepli. ISBN 978-88-203-3663-9
* Silvana De Maio, Carolina Negri, Junichi Oue (2007) "Curse de Lènga Giappunise" vol. 2. Hoepli. ISBN 978-88-203-3664-6
* Silvana De Maio, Carolina Negri, Junichi Oue (2008) "Curse de Lènga Giappunise" vol. 3. Hoepli. ISBN 978-88-203-3665-3
* Matilde Mastrangelo, Naoko Ozawa, Mariko Saito (2006) "Grammateche Giappunise". Hoepli ISBN 88-203-3616-2
* Kubota Yoko (1989). *Grammateche de giappunise muderne*. Libreria Editrice Cafoscarina. ISBN 88-85613-26-8
* Mariko Saito (2001). *Curse de lènga giappunise pe' tagliáne 1*. Bulzoni. ISBN 88-8319-387-3
* Mariko Saito (2003). *Curse de lènga giappunise pe' tagliáne 2*. Bulzoni. ISBN 88-8319-853-0
* Makino Seiichi, Tsutsui Michio (1991). *A dictionary of basic Japanese grammar*. Japan Publications Trading Co. ISBN 4-7890-0454-6
* Makino Seiichi, Tsutsui Michio (1995). *A dictionary of intermediate Japanese grammar*. Japan Publications Trading Co. ISBN 4-7890-0775-8
* Andrew Nelson, a cura di John Haig (1996). *The New Nelson Japanese-English Character Dictionary*. Tuttle Publishing. ISBN 0-8048-2036-8
* Mark Spahn, Wolfgang Hadamitzky (1996). *The Kanji Dictionary*. Tuttle Publishing. ISBN 0-8048-2058-9
* (1999). *Dizziunarie Shogakukan Tagliáne-Giappunise*. Shogakukan. ISBN 4-09-515402-0
* (1994). *Dizziunarie Shogakukan Giappunise-Tagliáne*. Shogakukan. ISBN 4-09-515451-9
* Remebering the kanji, James W. Heisig (ccu 'mbare le kanji jindre 'nu mode facile e veloce) non g'ète disponibbele jindr'ô tagliáne (traduzione 'ngorse).
* Kana 'Nu lìbbre de esercizie (PDF)

## 'Ndruche pure
* Lènghe nipponeche
* Origgene d'a lènga giappunise
* Lèngagge onorifeche giappunise
* Letterature giappunise
* Liste de le radicale de le kanji 
* Suffisse onorifeche giappunisi 
* Waza ogi
* Makura kotoba
* Lènga giappunise tardoandìche
* Lènga giappunise andìche

## Otre pruggette

## Collegaminde fore a Uicchipèdie
* Lezione de giappunise online, a lle 'nderne d'u site Bandiere d'u Giappone. 'U site condène pure lezione sus a lle kanji.
* YYNIHONGO.JP
* Esercizie ccu 'mbare 'u vocabbolarie de base d'u giappunise
* Vocabbolarie gratuite quàtte parole jindr'ô giappunise ogne sciùrne 
* Sushi Test, ccu verifeche 'a canoscenze base d'a lènga ausanne 'nu divertènde test ca assigne le vote ausanne varie tipologgije de sushi.
* Guide a lle Jōyō kanji
*  'Nu dizziunarie giappunise n'linèe
* Misckulanze de dizziunarie tagliáne-giappunise
*  ''Kanji Alive'', 'na resorse p'ô studie de le kanji ccu 'na semblece applicazione QuickTime, disponibbele n'linèe.
*  ''The Monash Nihongo ftp Archive'', 'nu 'nderessande site assaje chijene de cullegamènde a resorse utile pe' ci studie 'u giappunise.
*  ''Rikai'' Cazzanne le ’nderizze de 'na paggène web jindr'ô giappunise, 'a iapre sckaffanne de le *tooltip* de spiegazione pe' le *kanji*.
*  Dizziunarie giappunise n'linèe.
*  Dizziunarie n'linèe.
*  Japanese Course
*  JWPce Programme gratuite de scretture giappunise.